L 18/78
ET
Euroopa Liidu Teataja
19.1.2023
(82)
Mitme tootmisteguri puhul moodustasid koostööd tegevate eksportivate tootjate tegelikud kulud läbivaatamisega seotud uurimisperioodil ebaolulise osa tooraine kogukuludest.
Kuna nende puhul kasutatud väärtus ei mõjutanud märkimisväärselt dumpingumarginaali arvutamist, olenemata kasutatud allikast, otsustas komisjon lisada need kulud kõigi muude toorainete alla.
Selleks et teha kindlaks kõigi muude toorainete moonutamata väärtus, ja kuna eksportivad tootjad ei teinud koostööd, lähtus komisjon kooskõlas alusmääruse artikliga 18 kättesaadavatest faktidest.
Seetõttu tegi komisjon taotluse esitaja andmetele tuginedes kindlaks kõigi teiste toorainete osa toor­ ainekuludest tervikuna, milleks oli 4,48 %.
Seejärel kohaldati seda protsenti toorainekulude moonutamata väärtuse suhtes, et saada teiste toorainete moonutamata väärtus.
(83)
Tavaliselt tuleks nendele impordihindadele lisada ka riigisisesed transpordihinnad.
Arvestades aga koostöö puudumist ja käesoleva aegumise läbivaatamisega seotud uurimise olemust – see tähendab eesmärki uurida, kas läbivaatamisega seotud uurimisperioodil dumping jätkus või see võib korduda, mitte teha kindlaks dumpingu täpne ulatus –, otsustas komisjon, et riigisiseste transpordikuludega kohandamine ei ole vajalik.
Sellise kohanda­ mise tulemusel normaalväärtus ja seega dumpingumarginaal ainult suureneksid.
3.4.1.2.
Tööjõud (84)
Tööjõukulude võrdlusaluse kindlaksmääramiseks võrdlusriigis kasutas komisjon Brasiilia valitsusasutuse Instituto Brasileiro de Geografia e Estatística (IBGE) avaldatud kättesaadavaid andmeid.
IBGE (36) avaldab üksikasjalikku teavet palkade kohta Brasiilia eri majandussektorites.
Komisjon kasutas 2020. aasta kättesaadavat statistikat keskmiste tööjõukulude kohta metallurgias, terase- ja töötlevas tööstuses (25. kategooria NACE 2.0 kohaselt).
3.4.1.3.
Elektrienergia (85)
Elektrienergia võrdlusaluse kindlaksmääramiseks võrdlusriigis kasutas komisjon uusimaid kättesaadavaid andmeid tööstuslikul eesmärgil tarbitava elektrienergia hinna kohta, mida küsib üks suurimaid elektritootjaid EDP Brazil.
Komisjon kasutas tööstuslikul eesmärgil tarbitava elektrienergia hinna (37) (Brasiilia reaali kWh kohta) andmeid vastava tarbimisvahemiku kohta läbivaatamisega seotud uurimisperioodil.
3.4.1.4.
Maagaas (86)
Andmeid Brasiilias äriühingutele kohaldatava maagaasihinna kohta kogub ja avaldab andmebaas Global Petrol Prices oma veebisaidil (38).
Komisjon kasutas kohaldatava hinnakujunduse andmeid, mis on avaldatud läbivaa­ tamisega seotud uurimisperioodi kohta.
3.4.1.5.
Vesi (87)
Võrdlusriigis veehinna võrdlusaluse kindlaksmääramiseks kasutas komisjon Brasiilias kohaldatavaid hindu, mida küsis äriühing Sabesp, (39) kes vastutab veevarustuse, reovee kogumise ja puhastamise eest São Paulo osariigis.
3.4.1.6.
Tootmise üldkulud, müügi-, üld- ja halduskulud ning kasum ja kulum (88)
Alusmääruse artikli 2 lõike 6a punktis a on sätestatud, et „[a]rvutatud normaalväärtus hõlmab moonutamata ja põhjendatud haldus-, müügi- ja üldkulusummat ning kasumisummat “.
Lisaks tuleb kindlaks teha tootmise üldkulud, et hõlmata kulud, mida eespool viidatud tootmistegurid ei hõlma.
(89)
Selleks et teha kindlaks tootmise üldkulude moonutamata väärtus, ja kuna eksportivad tootjad ei teinud koostööd, lähtus komisjon kooskõlas alusmääruse artikliga 18 kättesaadavatest faktidest.
Seetõttu tegi komisjon taotluse esitaja esitatud andmetele tuginedes kindlaks tootmise üldkulude osa tootmis- ja tööjõukuludest tervikuna.
Seda protsenti kohaldati tootmiskulude moonutamata väärtuse suhtes, et jõuda tootmise üldkulude moonutamata väärtuseni olenevalt toodetud mudelist.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183